Document ID: 32006R1197

KOMMISSIONENS FORORDNING (EF) Nr. 1197/2006
af 7. august 2006
om ændring af forordning (EØF) nr. 2967/85 om fastsættelse af gennemførelsesbestemmelser til Fællesskabets handelsklasseskema for svinekroppe
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 2 og artikel 4, stk. 6,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (2), særlig artikel 5, stk. 1, og
ud fra følgende betragtninger:
(1)
Ved Kommissionens forordning (EØF) nr. 2967/85 (3) blev der fastsat gennemførelsesbestemmelser til Fællesskabets handelsklasseskema for svinekroppe, herunder metoden til måling af svinekroppes indhold af magert kød.
(2)
Resultaterne af den senere tids forskning i klassificering af svinekroppe, herunder navnlig i forbindelse med EUPIGCLASS-projektet, har understreget betydningen af at forbedre stikprøvernes kvalitet og forenkle metoden til måling af svinekroppes indhold af magert kød.
(3)
Den metode til måling af svinekroppes indhold af magert kød og den referenceprocentsats for indholdet af magert kød, der er fastlagt i forordning (EØF) nr. 2967/85, bør derfor tilpasses.
(4)
Forordning (EØF) nr. 2967/85 bør derfor ændres.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EØF) nr. 2967/85 foretages følgende ændringer:
1)
Artikel 3, stk. 1 og 2, affattes således:
»1. Den statistiske standardmetode til måling af svinekroppenes indhold af magert kød, som er den tilladte klassificeringsmetode efter artikel 2, stk. 3, i forordning (EØF) nr. 3220/84, er enten de mindste kvadraters metode (OLS) eller en rangreduceret metode, men andre statistisk afprøvede metoder kan også anvendes.
Metoden er baseret på en repræsentativ stikprøve af den pågældende nationale eller regionale svinekødsproduktion, der omfatter mindst 120 svinekroppe, hvis indhold af magert kød fastslås i overensstemmelse med dissektionsmetoden i bilag I. Hvis flere stikprøvemetoder anvendes, måles referencen på mindst 50 svinekroppe, og præcisionen skal mindst svare til den, der opnås ved at benytte den statistiske standardmetode på 120 svinekroppe efter metoden i bilag I.
2. Klassificeringsmetoder kan kun godkendes, hvis kvadratroden af middelkvadratafvigelsen for estimatet (RMSEP), der beregnes ved en fuldstændig krydsvalidering, er lavere end 2,5. Desuden skal alle outliers indgå i beregningen af RMSEP-værdien.«
2)
Bilag I, nr. 2, affattes således:
»2.
Referenceprocentsatsen for magert kød beregnes således:
Vægten af magert kød i disse fire udskæringer vil blive beregnet ved fra den samlede vægt af udskæringerne før dissektion at fratrække de samlede elementer af ikke-magert kød i de fire udskæringer.«.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes for de klassificeringsmetoder, for hvilke der fra den 1. juli 2006 indgives anmodning om godkendelse, jf. artikel 3, stk. 3, i forordning (EØF) nr. 2967/85.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. august 2006.

Labels: 12
17
19